**Vivian Silver** (hebraisk: ויויאן סילבר; født 2. februar 1949 i Winnipeg i Canada; død 7. oktober 2023 i Be'eri i Israel) var en kanadisk-israelsk fredsaktivist og kvinnerettighetsaktivist. Hun var savnet siden 7. oktober 2023, etter Hamas-terrorangrepet mot Israel. Det tok flere uker før levningene hennes ble funnet og identifisert, og den 13. november 2023 ble hennes død offisielt bekjentgjort.

Liv og virke
------------

### Bakgrunn

Vivian Silver er født og oppvokst i Winnipeg i Manitoba i Canada.

Hennes første besøk til Israel var 1968, mens hun ennå gikk på *college*. Hun kom tilbake dit for å studere ved Hebrew University of Jerusalem, der hun tok fagene psykologi og engelsk litteratur. Silver var også sterkt involvert i *North American Jewish Students Network*, drt hun ble administrator for *Jewish Student Press Service*. I denne egenskap begynte hun å publisere artikler om israelsk-palestinske relasjoner.

### Innvandring til Israel

Hennes aliyah fant sted i 1974. Der ble hun medlem av kibbutzen Gezer som del av Habonim Dror-bevegelsen. I Gezer ble hun kibbutzens sekretæt, som en av de få kvinner som ble så; og senere ble hun leder for fellesskapet. Silvers tidligere sktivisme fokuserte på kvinners rettigheter og kjønnsskiller i det israelske samfunn. I dette øyemed grunnla hun *United Kibbutz Movement's Department to Advance Gender Equality* i 1981. Hun arbeidet også innen Knesset med en underkomité for fremme av kvinner på arbeidsplassen og i økonomien, for New Israel Fund, og i styringskomitéen for Shatil.

Hun flyttet i 1990 til kibbutz Be'eri nær Gazastripen sammen med sin mann og to sønner. I 1998 ble Silver administrerende direktør for *Negev Institute for Strategies of Peace and Development*, en Beersheva-basert NGO som arbeidet for sameksistens mellom jøder og arabere, og med over 45.000 medlemmer. Hun arbeidet med beduinmiljøet i Israel og Gazastripen.

Hun startet hjelpeprogrammer for mennesker fra Gazastripen og hjalp dem med å få medisinsk behandling i Israel.

### Savnet, funnet drept

Den 7. oktober 2023, da Hamas-terrorister stormet Be'eri-bosetningen ikke langt fra Gaza-grensen, gjemte hun seg i leiligheten sin og skrev WhatsAppmeldinger til slektninger. 

Det forelå i utgangspunktet ingen informasjon om hvor den 74 år gamle Vivian Silver befant seg, mange regnet med at hun var blitt ført som gissel til Gazastripen. Det var bare boen uker senere at levningene hennes ble funnet og identifisert. Den 13. november 2023 ble Silver erklært død.

Silver ble begravet i kibbutzen Gezer, der hun hadde levd fra 1974 til 1990, den 16. november 2023. Omlag 1.500 mennesker overvar seremonien.

Referanser
----------

1. ↑   «Öt héttel a Hamász támadása után azonosították Vivian Silver békeaktivista holttestét», utgitt 14. november 2023[Hentet fra Wikidata]
2. 1 2 3 4  Lin-Sommer, Sam (11. oktober 2023). «This 74-year-old peace activist, grandmother, and friend is feared abducted by Hamas». *The Forward* **(engelsk)**. Arkivert fra originalen 14. oktober 2023. Besøkt 14. oktober 2023.
3. 1 2  Sarick, Lila (9. oktober 2023). «Vivian Silver, a Canadian who dedicated her life to peace, is feared kidnapped by Hamas terrorists». *The Canadian Jewish News* **(engelsk)**. Arkivert fra originalen 9. oktober 2023. Besøkt 9. oktober 2023.
4. 1 2 3 4  «Vivian Silver – a Woman Waging Peace». *Women Wage Peace* **(engelsk)**. 13. august 2018. Arkivert fra originalen 9. oktober 2023. Besøkt 9. oktober 2023.
5. ↑  «Revered peace activist is missing after sending harrowing text message during Hamas assault» **(engelsk)**. 10. oktober 2023. Besøkt 17. oktober 2023.
6. 1 2 3 4 5  Gingold, Barbara (28. september 2011). «Vivian Silver: An Anglo in Israel». *Lilith Magazine* **(engelsk)**. Arkivert fra originalen 9. oktober 2023. Besøkt 9. oktober 2023.
7. 1 2 3 4  Burston, Bradley (16. november 2023). «For Vivian Silver, whom we failed — remembering a lighthouse of a human being». *The Forward* **(engelsk)**. Besøkt 16. november 2023.
8. ↑  Daniel Godeck. *Nahost-Friedensaktivistin ermordet: Weil Rache keine Strategie ist*.
9. ↑  «Vivian Silver, a Canadian who dedicated her life to peace, is feared kidnapped by Hamas terrorists». *thecjn.ca* **(engelsk)**. 9. oktober 2023. Besøkt 17. oktober 2023.
10. ↑  Daniel Godeck. *Nahost-Friedensaktivistin ermordet: Weil Rache keine Strategie ist*.
11. ↑  «In Israel als „Verräterin" beschimpft: Pro-Palästina-Aktivistin wurde wohl Opfer der Hamas». 13. oktober 2023. Besøkt 17. oktober 2023.
12. ↑  «ויויאן שלנו, אשת השלום, נרצחה בביתה בבארי ב-7.10. הלב שלנו נשבר לרסיסים. صديقتنا فيفيان، ناشطة السلام، قتلت ببيتها في بئيري في 7.10. قلوبنا تعتصر ألمًا | נשים עושות שלום» **(hebraisk)**. 14. november 2023. Besøkt 14. november 2023.
13. 1 2  Dayan, Linda (16. november 2023). «Thousands Attend Funeral of Slain Canadian-Israeli Peace Activist Vivian Silver». *Haaretz* **(engelsk)**.
14. ↑  «‘Hamas did not murder your vision’: Fellow peace activists eulogize Vivian Silver». Times of Israel.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |